b'\n_START_ARTICLE_\nSaladoid\n_START_PARAGRAPH_\nSaladoid, ime, prema arheolo\xc5\xa1kom nalazi\xc5\xa1tu Saladero u Venezueli, dano kulturi i narodu koji je, prema arheologinji K. Kris Hirst, sa ju\xc5\xbenoameri\xc4\x8dkog podru\xc4\x8dja imigrirao negdje u 4 stolje\xc4\x87u pr. Kr. na podru\xc4\x8dje Kariba. Nosioci kulture Saladoid \xc5\xbeivjeli su od hortikulture (manioka) i ribolova u dolini Orinoca i du\xc5\xbe sjeveroisto\xc4\x8dne obale Ju\xc5\xbene Amerike, a poznaju i lon\xc4\x8dariju (bojanu bijelo-na-crveno). Izme\xc4\x91u 500 i 280 pr. Kr. Saladoidi imigriraju na Portoriko i Male Antile gdje \xc4\x87e kasnije po nekim autorima (William F. Keegan) postati poznati pod imenom Taino i nastaniti cijelo karipsko podru\xc4\x8dje.'